I Þe Feaderes anti i pes Sunes ant i Þes Hali Gastes nome, her biginneð Þe Liflade ant te Passiun of Seinte Margaret.
Efter ure Lauerdes pine ant his passiun, ant his deað o rode ant his ariste of deað, ant efter his upastihunge, as he steah to heouene, were monie martyrs, wepmen ba ant wummen, to deaðes misliche idon for Þe nome of Drihtin; ant, as icudde kempen, ouercomen ant akeasten hare Þreo cunne uan, Þe ueont ant teos wake worlt ant hare licomes5lustes, ant wenden of Þeos weanen to weole ant to eche wunne, icrunet to Criste.
Þe-ʒet weren monie ma Þene nu beon misbileuede | men, Þe [18v] heheden ant hereden heÞene maumez, of stanes ant of stockes wrecches iwrahte. Ah Ich, an Godes Þeowe, Teochimus inemned,10ilered i Godes lei, habbe iredd ant araht moni mislich leaf, ant neauer i nan stude ne mahte Ich understonden of nan Þe were wurðe for to beon iwurget as Drihtin deh to donne, but Þe hehe Healent an Þet is in heouene, Þe wunede hwil his wille wes amonc worldliche men, ant bottnede blinde, Þe dumbe ant te deaue, ant te deade arerde to leome15ant to liue; ant cruneð his icorene, Þe deð dreheð for him oðer eni neowcin; ant alle Cristene men, Þet beoð of Crist icleopet, swa ʒet ha nutteð hare nome, hafeð ilened Þet lif Þet echeliche lesteð. Ich, fulhet i font o Þe almihti Fedres nome ant o Þe witti Sunes nome ant o Þes Hali Gastes, we i Þe ilke time liuiende i londe Þa Þet eadie meiden,20Margarete bi nome, feht wið Þe feond ant wið his eorðliche limen, ant ouercom ant acaste ham; ant biʒet hit iwriten of Þe writers Þa, al hire passiun ant hire pinfule deð Þet ha dreh for Drihtin.
Hercneð, alle Þe earen ant herunge habbeð, widewen wið Þa iweddede, ant te meidnes nomeliche lusten swiðe ʒeornliche hu ha25schulen luuien Þe liuiende Lauerd ant libben i meiðhad, Þet him his mihte leouest, swa Þet ha moten, Þurh Þet eadie meiden Þe we munneð todei wið meiðhades menske, Þet seli meidnes song singen wið Þis meiden ant wið Þet heouenliche hird echeliche in heouene. | [19r]
Heading: biginneð] biginned B 3 wepmen] wepme B 10 inemned] inemed B 11 habbe iredd ant araht] R, redde ant arahte B (B2alters redde to iredd and arahte to araht) mislich] mislihc B 14 ant] B2R, Þe B 15 blinde] B2R, om. B 16 cruneð] B2, crunede BR dreheð] B2R, drehen B for him] B2R, om. B 17 Þet . . . icleopet] B2R, om. B 18 fulhet] foðuðlhet B
-44-